שיחה:קרב חרן

message: לדעתי, התעתיק הנכון בעברית של השם Surena הוא "סוראנה", או "סורינה", בוודאי לא "סורנה". אני מבקש לשנות את הכיתוב בערך בהתאם. איש שלום - שיחה 23:38, 7 בדצמבר 2013 (IST)
thread_title:  סורנה או סוראנה 

message: בספרו של ביוור אכן נכתב, שייתכן שסלאוקיה נפלה שבועות ספורים בלבד לפני קרב חרן, אולם הוא גם כותב באותו מקור, שהעיר נכבשה "לקראת סוף שנת 54 לפני הספירה". במאמר המפורט שכותרתו "קרב חרן והקשתים הפרתיים", הנמצא ברשימת הקישורים בסוף הערך, נכתב שהעיר נפלה כבר בראשית שנת 54 לפנה"ס. קרב חרן נערך כנראה בראשית מאי שנת 53 לפנה"ס, כך שלא מדובר במרחק זמן של מספר שבועות. פלוטארכוס כותב, שהפרשים הפרתיים (כנראה צבאו של סוראנה) תקפו את חיילות המצב שהשאיר קרסוס בערים בצפון מסופוטמיה כבר בחורף 53/54 לפנה"ס, כך שלא סביר שמלחמת הירושה בפרתיה הסתיימה רק שבועות מספר לפני פלישת צבאו של קרסוס למסופוטמיה באביב 53 לפנה"ס. לדעתי יש לתקן את הכתוב בערך בהתאם. איש שלום - שיחה 23:52, 7 בדצמבר 2013 (IST)
replies: text: עיינתי פעם נוספת במקורות. אכן יש סתירה במקורות, במיוחד יש להתייחס לקושי חציית הנהר - אני די בטוח שהפרת סוער מאוד בחודשי האביב בגלל המסת השלגים בהרים ועליית הפרת על גדותיו כתוצאה מזרימת המים האדירה לתוכו. יתכן שזה מה שעיכב את קרסוס עד מאי. לגבי תקיפות פרשים - אני חושב שזה לא סותר כי תמיד אפשר לשלוח כמה מאות פרשים קלים, שבלאו הכי לא נחוצים למצור כדי להטריד את חילות המצב ולמרר את חייהם. בכל אופן, לאור הסתירה במקורות מחקתי את המילים "כמה שבועות" צריך לפרט על הדבר בפרק הרקע הגאוגרפי שהתכוונתי לכתוב. גילגמש • שיחה 07:08, 8 בדצמבר 2013 (IST)
thread_title:  מועד כיבוש סלאוקיה על ידי סוראנה 

message: הוספתי פרק רקע גאוגרפי כדי להדגיש את הקושי שעמד בפני הצבא הרומי. יחד עם זאת, אני לא שקט לגבי הפרק. אספתי נתונים על המדבר הסורי שהוא אכן צחיח למדי, יחד עם זאת, סביבת חרן לחה פי כמה: 358 מ"מ גשם והטמפ' במאי איננה גבוהה במיוחד: 21.6 מעלות צלזיוס בממוצע. מבחינה זאת, קרסוס בחר בעונת שנה נוחה מאוד לפלישה: מצד אחד זרם המים בפרת התמתן, מצד שני הקיץ החם עוד לא הגיע. השאלה איפה בדיוק עבר מסלולו של הצבא הרומי והיכן הפרתים השיגו אותו. הינה נתוני האקלים כפי שמצאתי אותם ברשת:  ו-. אני מניח שהטמפ' ונתוני המשקעים דומים לעת העתיקה או בכל אופן לא שונים באופן מהותי. אני חושב שפרק הגאוגרפיה הוא אחד החשובים להבנת מהלכי הקרב ולכמות המשקעים, הטמפ' ואופי השטח יש השפעה מכרעת על תבוסתו של הצבא הרומי. כתבתי גם שאילו היה בוחר לעבור בתוך השטחים החקלאים הפרשים הפרתיים היו מתקשים לפעול - הם היו שוקעים פשוטו כמשמעו בקרקע החקלאית הרכה, שלא לדבר על האפשרות לעגן את אחד האגפים על הנהר ולמנוע איגוף לפחות מצד אחד. בנוסף, קרסוס היה יכול לקחת איתו אספקה גדולה מאוד ופשוט להשיט אותה על הנהר. 
כמו כן, מוזר קצת שבחר בנתיב המזרחי. הסתכלתי במפה ולא הבנתי לאן הוא צועד. ישר קדימה זה טיגרנקרט - בירת הממלכה הארמנית. אבל הארמנים הם כבר בעלי בריתו. מה יש לו לצעוד לשם אם הוא לא מעוניין לחבור לצבא הארמני? יתכן שרצה לפגוע בלב הממלכה הפרתית - האזור הצפון מזרחי, מזרחית לים הכספי. אין לי הסבר אחר שיכול להניח את הדעת. אולי השאיפה לנצל את דרך המלך?
הוספתי את מפת הכיבוש של אלכסנדר הגדול. המסלול שלהם דומה מאוד - גם אלכסנדר הגדול עבר בחלק המדברי הזה. יתכן שהמסלול מאפשר תמרון אסטרטגי נוח, אחרת קשה להסביר למה שניהם בחרו באותו הדבר. צריך לבדוק היכן בדיוק עובר המסלול של הצבא הרומי כדי לעדכן את פרק הגאוגרפיה בהתאם. גילגמש • שיחה 10:41, 10 בדצמבר 2013 (IST)
replies: text: לפי דיו קאסיוס, אבגרוס שיכנע את קראסוס לצעוד היישר מזרחה אחרי חציית הפרת, בכך שאמר לו, שצבאו של סוראנה נמצא באזור זה, וכדאי לו לכפות עליו קרב ולהביס אותו, לפני שהצבא הפרתי העיקרי יחבור אליו. פלוטארך מזכיר גם הוא את המניע הזה לצעדה מזרחה, אך מוסיף גם מניע אחר (שנשמע בלתי סביר למדי), הטענה כאילו הפרתים מנסים להימלט ממסופוטמיה לארץ מכורתם, פרתיה, ולכו יש לצעוד היישר לכיוון זה כדי ליירט אותם בדרכם. המניע שמזכיר דיו קאסיוס נשמע יותר הגיוני. נראה שקראסוס רצה לחסל את כוחו של סוראנה, לפני שיתחיל לנוע דרומה במורד עמק הפרת, כדי לנטרל איום פרתי אפשרי על אגפו השמאלי. המשך התנועה מזרחה היה מביא את הצבא הרומאי לנהר חידקל, ומשם היישר לפרתיה, ליבה של האמפריה הפרתית. איש שלום - שיחה 18:46, 10 בדצמבר 2013 (IST)
replies: text: :התנועה מזרחה לא היתה מביאה את הרומאים הישר לפרתיה. פרתיה נמצאת במרחק גדול מאוד מחידקל (כפי שאפשר לראות במפה) יתכן שהייתה לקרסוס סיבה נוספת. צריך לבדוק נתיבה פלישה מערביים נוספים: טריאנוס, אנטוניוס ואחרים. כולם השתמשו באותה טכנולוגיה פחות או יותר ואם המסלול חוזר על עצמו, יתכן שיש פה משהו שקל לפספס במבט ראשוני. כמו כן, אני לא מרוצה מפרק הגאוגרפיה שכתבתי. אני חושב שהאזור לא צחיח כל כך. מה דעתך? להשאיר את הפרק? לשכתב או למחוק? גילגמש • שיחה 18:53, 10 בדצמבר 2013 (IST)
replies: text: ::אני לא בטוח שיש צורך בפרק מיוחד העוסק בתנאי קרקע ואקלים. אני גם חושב, שהמפה של נתיב הפלישה של אלכסנדר הגדול לאמפריה הפרסית מיותרת. רוב הדברים המשמעותיים שאתה מזכיר בפרק (היתרונות של התנועה במורד עמק הפרת על פני הצעדה מזרחה במקביל לגבול סוריה-טורקיה של היום) מצויים כבר בתוך הטקסט שלי. אני גם חושב, שהמקורות הראשוניים שלנו (פלוטארך ודיו קאסיוס) מגזימים בתיאור השפעת תנאי האקלים על צבאו של קראסוס, כדי לתרץ את התבוסה הרומית בקרב חרן. יש לזכור, שהקרב נערך סמוך מאוד לנהר (באליסוס), כלומר לא בתא שטח צחיח לחלוטין, ובעונת האביב. כך שלא סביר, שלחום ולמחסור במים הייתה השפעה משמעותית על תוצאות הקרב. לגבי מסלול התנועה של הצבא הרומאי, הסברתי לך למעלה, שלדעתי מטרתו של קראסוס הייתה רק להדביק את צבאו של סוראנה, ולהשמיד אותו, לפני שיפנה דרומה במורד עמק הפרת, ולא להמשיך להתקדם מזרחה מדרום לים הכספי, כדי להגיע לחלק הצפון-מזרחי של האמפריה הפרתית (מסלול תנועה אפשרי, אבל בלתי סביר).

text: ::בהזדמנות זו אני רוצה לבקש ממך שני דברים : ראשית, האם יש לך אפשרות לברר אילו לגיונות רומיים השתתפו במסע המלחמה של קראסוס, והושמדו בקרב חרן? שנית, אני מבקש התייחסות שלך להערה שלי ביחס לתעתיק הנכון של השם Surena (ראה בדף השיחה למעלה). איש שלום - שיחה 23:40, 10 בדצמבר 2013 (IST)
replies: text: :::לגבי המפה - לא הצעתי להוסיף אותה לערך. הוספתי אותה בדף שיחה רק כדי להראות שיש דמיון רב בתיבי הפלישה של שני הצבאות האלה ותהיתי אם יש לכך סיבה מיוחדת ואף הצעתי שמדובר בדרך המלך. ההסבר שלך - השמדתו של הצבא הפרתי לפני שהוא פנה לעבר הערים החשובות של מסופוטמיה הגיוני גם כן. לגבי פרק הגאוגרפיה - גם אם לתנאי השטח אין השפעה מהותית, חשוב לכתוב שאין השפעה. אני לגמרי לא שלם עם הפרק שכתבתי ויתכן שהוא שגוי ויש למחוק אותו. ככל שאני חושב על זה, כך אני מגיע יותר ויותר למסקנה שהוא לא טוב וצריך לכתוב אותו מחדש. לגבי לגיונות - זאת בעיה לא קטנה, אבל אנסה לחפש. גילגמש • שיחה 05:55, 11 בדצמבר 2013 (IST)

text: :::עשיתי חיפוש מקיף ברשת ובספרות אצלי בבית. לא מצאתי שום דבר רלוונטי. יתכן שהמידע קיים, אך אני בספק. בהתחשב בכך שסביר להניח שלפחות חלק מהלגיונות גויסו במקום וזאת כנראה הייתה המלחמה הראשונה שלהם הם לא הספיקו להשאיר עדות על קיומם. אם הם היו שורדים ומוצבים במקום כלשהו אז הינו יכולים למצוא אריחים עם מספרים או מידע אחר, אבל היות שהם הושמדו אז אין שום דבר. יתכן שאני טועה אבל זה המידע שיש לי כרגע. גילגמש • שיחה 07:40, 11 בדצמבר 2013 (IST)
replies: text: ::::לגבי נתיב הפלישה של אלכסנדר, הוא אינו מקביל בדיוק למסלול של קראסוס, כי לפי המפה שלך הוא חצה את הפרת בנקודה דרומית הרבה יותר ממקום החציה של קראסוס (סמוך לגבול טורקיה). שים לב שלאחר קרב גאוגמלה, הוא לא המשיך לנוע מזרחה, אלא נע דרומה במורד עמק החידקל לבבל (תנועה במורד הפרת הייתה מביאה אותו לאותה נקודה). לגבי הפרק הגאוגרפי שכתבת, אני חושב שהוא כתוב לא רע (אני יכול לשפר אותו קצת), רק לא בטוח שיש בו צורך. אולי כדאי לצמצם אותו ולהתייחס רק לתנאי הקרקע והאקלים באזור הספציפי בו נערך קרב חרן. איש שלום - שיחה 17:15, 11 בדצמבר 2013 (IST)
replies: text: :::::אני חושב שקרסוס צעד בדרך המלך הפרסית הישנה. אם כן, צריך לציין את זה. לגבי נחיצות הפרק - אני סבור שלתנאי השטח יש השפעה מכרעת על שדה הקרב. חשוב אם הקרב נערך בשטח מישורי, מיוער, ביצתי או הררי. חשוב ששדרת המסע עברה בשטח צחיח (או לפחות חלק מהמסע עבר באזור צחיח). לגבי תוספת אודות האזור שבו נערך הקרב עצמו - אתה צודק. צריך להוסיף את הנהר ואת הגבעה שבה נהרג פובליוס. האם יש זיהוי מודרני של הנהר? גילגמש • שיחה 00:04, 12 בדצמבר 2013 (IST)
replies: text: ::::::אתה יודע מה המסלול של אותה דרך מלך שאתה מזכיר? השפעת תנאי השטח (שטח מישורי פתוח ללא מכשולים קרקעיים) על הניצחון הפרתי בקרב מוזכרת מספר פעמים במסגרת הערך. לגבי נהר באליסוס, הוא מזוהה עם נהר באליק (Balikh) בדרום תורכיה של היום. איש שלום - שיחה 13:51, 13 בדצמבר 2013 (IST)
replies: text: :::::::כן, המסלול ידוע. לחץ על המפה שצירפתי ותראה אותו. נותר רק להוסיף פרק על הרפובליקה הרומית ולהוסיף כמה הערות שוליים ואעלה אותו לרשימת המתנה להמלצה. לדעתי, זה ערך מצוין. גילגמש • שיחה 13:55, 13 בדצמבר 2013 (IST)
replies: text: ::::::::אם אתה מדבר על המפה של מסלול הפלישה של אלכסנדר, היא בקנה מידה גדול מדי. עכשיו ראיתי ברשת אתר הכולל מפה מפורטת של אזור מסופוטמיה בתקופה הנדונה, לפיה לא הייתה דרך (ראשית) היורדת היישר במורד נהר הפרת מזאוגמה. הדרך מובילה תחילה מזרחה, עד העיר bathnae, בערך במחצית המרחק לחרן, ושם פונה דרומה עד לעיר בשם ניקופריום סמוך לנהר פרת. משם הדרך ממשיכה לסלאוקיה. דרך השיירות בה צעד קראסוס עוברת דרך חרן ומגיעה לעיר נציבין על נהר חידקל. לגבי העלאת הערך לרשימת ההמתנה, לדעתי כדאי להמתין עד להוספת מראי המקום מהמקורות העתיקים. איש שלום - שיחה 14:15, 13 בדצמבר 2013 (IST)
thread_title:  אקלים האזור 

message: המחקרים המודרנים העוסקים בקרב מעריכים שהוא התרחש כ-30 ק"מ מדרום לעיר חרן. אבל לאחר שחזרתי וקראתי את המקורות העתיקים, לא ברור לי על מה הם מתבססים. כל מה שאנחנו יכולים ללמוד מהמקורות העתיקים הוא, שהקרב נערך סמוך לנהר באליסוס (ביום באליק/בליח) במרחק של צעדת לילה מהעיר חרן, לשם נסוגו שרידי צבאו של קראסוס. האינדקציה היחידה לגבי המרחק של מקום הקרב מהעיר היא, שפלוטרך כותב, שכוח הפרשים של איגנטיוס הגיע לחרן סמוך לחצות הלילה, כלומר, לאחר מספר שעות רכיבה. אם קראסוס אכן צעד בדרך המלך הפרסית הישנה, נתיבו היה צריך לעבור דרך העיר חרן (ולא מדרום לה). איש שלום - שיחה 20:08, 14 בדצמבר 2013 (IST)
replies: text: צריך לאתר ספרות מחקרית רצינית נוספת. יתכן שיש ממצאים נוספים. גילגמש • שיחה 21:03, 14 בדצמבר 2013 (IST)
thread_title:  המיקום המדויק של קרב חרן 

message: אני חושב שיותר נכון להתייחס לנהר בשמו הקדום (באליסוס), בצירוף הפנייה לשמו בימינו, כפי שנעשה קודם לכן. איש שלום - שיחה 20:41, 24 בדצמבר 2013 (IST)
replies: text: למה? במה עדיף השם הלטיני על השם המודרני? גילגמש • שיחה 20:45, 24 בדצמבר 2013 (IST)
replies: text: :לדעתי, אם מבחינת הקורא אין הבדל בין השם הלטיני הקדום לבין השם המודרני של מקום מסויים (כמו במקרה שלפנינו), נכון יותר להשתמש בשם המתאים לתקופה בה עוסק הערך. איש שלום - שיחה 23:09, 24 בדצמבר 2013 (IST)
replies: text: ::אי סבור שזה נכון רק לשמות שיש להם משמעות כמו שמות יישוב. לשמות גאוגרפיים כלליים כמו שמות הרים, נהרות, אגמים, ימים וכו' כדאי להשתמש בשם מודרני. אני חושב שזה כן משמעותי. הינה, אורי הכיר את הנהר הזה. יתכן שיש קוראים נוספים שמכירים. למה להקשות? הרי זה אותו הנהר ואין לו משמעות מיוחדת. זה לא שם עתיק שרבים מכירים כמו הלספונטוס או משהו כזה. גילגמש • שיחה 04:56, 25 בדצמבר 2013 (IST)

text: ::אחרי שחשבתי על זה נראה לי שיש משהו בדבריך. נחזיר בינתיים ואחר כך נראה. גילגמש • שיחה 18:51, 25 בדצמבר 2013 (IST)
replies: text: :::אני מסכים עם גישתו של איש שלום. נכון יותר להשתמש בשמות שהיו מוכרים לאנשים שפעלו בתקופה מסויימת. השמות של מקומות מקפלים בתוכם עולם שלם של משמעויות ופרשנויות של התרבות המקומית. (הדוגמה הכי קלה - לקרוא לישראל פלסטין). כך גם בעת העתיקה. זה נראה לי אנכרוניסטי לקרוא לנהר בשם שניתן לו רק שנים לאחר המקרה הנדון.גארפילד - שיחה 10:16, 21 בינואר 2014 (IST)
thread_title:  באליסוס/באליח 

message: ערך נאה על קרב חשוב שכתב משתמש:איש שלום. קרב זה פתח עימות שנמשך במשך מאות שנים בין רומא לאימפריה הפרתית והיורשת שלה - האימפריה הפרסית הססנית. הערך סוקר את התמרונים הצבאיים וגם את הרקע שהוביל לקרב. יש ניתוח של הספרות העתיקה ושימוש במקורות מודרניים. גילגמש • שיחה 22:35, 25 בינואר 2014 (IST)
replies: text: מקריאה מרופרפת נראה כי הערך מושקע ומפורט מאוד. הוא רק צריך הגהה קלה ועיצוב. כל הכבוד לאיש שלום. FireSky - שיחה 23:06, 25 בינואר 2014 (IST)
replies: text: :יש בערך מספר קישורים אדומים שחשוב להכחיל אותם במיוחד מיתרידטס הראשון, מלך פרתיה ומלכים פרתיים נוספים. חנה Hanay • שיחה • מיזם אוניברסיטת חיפה ממשיך 14:43, 26 בינואר 2014 (IST)
replies: text: ::אני אשתדל להגיע לעסוק בהכחלת הקישורים האדומים בהקדם. איש שלום - שיחה 02:07, 1 בפברואר 2014 (IST)
replies: text: :::קראתי בעניין רב. הייתי מעוניין לדעת אם הרומאים הפיקו לקחים כלשהם מהתבוסה, למרות שזה כבר בגדר העשרה נוספת ולא הנושא העיקרי של הערך. בנוסף - יצא לי להתקל בעברית בספרים שבהם הקרב נקרא בתעתיק מאנגלית "קרב קרהא" או "קרב קרהה", וכדאי לוודא שחיפוש על השמות האלו ישלח את המחפש לערך (אני אישית לא הייתי מודע לכך שקרהה היא חרן לפני שקראתי את הערך). H. sapiens - שיחה 13:44, 4 בפברואר 2014 (IST)
replies: text: ::::כן, הרומאים בהחלט הפיקו לקחים רבים מקרב זה ומקרבות נוספים נגד הפרתים. המקום לפרט על הלקחים האלה הוא בערך על הצבא של האימפריה הרומית ולא פה. אולי אפשר רק להוסיף משפט לגבי שינוי מבנה חיל הפרשים הרומי. גילגמש • שיחה 11:13, 10 בפברואר 2014 (IST)
replies: text: :::::ראשית הערך אכן ערך גדול ונאה למראה. אני מסכים עם הערתה של חנה, שיש מקום להכחיל ערכים משמעותיים להבנת האימפריה הפרתית (שגם ככה המקורות עליה הם דלים). במיוחד לעניות דעתי יש מקום להכחיל את הערך על סורנה. יש לי כמה הערותפסקת הפתיחה לעניות דעתי דלה מדי. היא מתארת בלקוניות את העובדה שהיה קרב ומי היה הצד המנצח. נכון יותר בעיני שפסקה זו תציג באופן מפורט את הכוחות הגיאו-פוליטיים שהשתתפו בקרב ממלכת ארמניה, האימפירה הפרתית, הצבא הרומאי תחת קראסוס (כך יהיה ברור יותר לקורא, מדוע יש פירוט על האימפריה הארמנית וחשיבותה לסיפור הקרב), ואת השלכות הקרב על פירוק הטריומווראט הראשון.רקע|רקע גיאו-פוליטי|ארמניה - הפסקה קצרה מאד. ניתן אולי להרחיב מעט יותר על האינטרס של המלך הארמני לשמור אמונים לרומא, ועל רצונו לסייע לקראסוס (והמניעים האפשריים שלו לעשות כך). במידה ואין מניעים או חומרים כתובים עליו, יש לציין זאת במקום הפירוט שהצעתי.רקע גיאוגרפי - באופן כללי, ולאו דווקא בפרק הזה - היה נחמד אם היו מפות מפורטות יותר של כיוון תנועת הכוחות. לא הכרחי - אבל משהו שלדעתי ניתן בקלות להשיג באמצעות עזרת הסדנה לגרפיקה.קרב חרן - כמו בפרק הקודם - אני חושב שתרשים של תזוזת הכוחות יעזור להבין את התיאור של הקרב (ובייחוד להבין את ההבדל בין תיאוריו של קסיוס דיו לבין תיאוריו של פלוטארכוס)סיכום ולקחים - חסרים מראי מקום. יש בפרק זה קביעות רבות (התבוסה הרומית הגדולה ביותר, תרם לביסוס האימפריה הפרתית ככוח משמעותי וכיוב'), שלדעתי ראוי יותר שיהיו מסומכות לפי המחקר המודרני בנושא זה. כמו כן, חסרה ההתייחסות לסוף הטריומווראט הראשון. במידה רבה ניתן לטעון שבזכות קרב זה, הקיץ הקץ על הרפובליקה הרומית (מותו של קראסוס+מותה של בתו יוליה, אפשר ועודד את יוליוס קיסר להשתלט על רומא). גם אם לא ניתן לטעון זאת, יש להתייחס למשקל הפוליטי של תוצאות הקרב על הפוליטיקה הפנים רומאית.למעט הערות אלו, הערך כתוב היטב וממוסמך היטב, ואין לי ספק שהוא יהיה מומלץ. גארפילד - שיחה 13:57, 16 בפברואר 2014 (IST)
replies: text: ::::::כן, אתה צודק. צריך להרחיב על המשקל הפוליטי. לגבי מפה מפורטת - זה אכן היה מועיל, אבל אני בספק אם ישנה כזאת... אולי אפשר לשקול לבקש בסדנה. גילגמש • שיחה 14:12, 16 בפברואר 2014 (IST)
replies: text: :::::::ראשית, לקחתי לתשומת ליבי את ההערות של גארפילד ואשתדל לטפל בהם בהקדם. אני לא בטוח שיש מקום להרחיב במסגרת הערך לגבי ממלכת ארמניה, משום שהיא מילאה תפקיד משני ועקיף בלבד במסגרת המערכה הצבאית בין הרומאים לפרתים. אני גם בספק אם למותו של קראסוס הייתה השפעה משמעותית על פירוק הטריאומווירט הראשון ברומא. לגבי נושא המחסור במפות אני מסכים לחלוטין שמדובר בבעיה קשה, המקשה על הקוראים להבין את מהלך המאורעות. אולם לצערי הרב אין מפות של הקרב, או של מסלול מסע המלחמה של קראסוס בויקישיתוף, למרות שבאתרים שונים ברשת ניתן למצוא מספר מפות לא רעות. אני לא יודע איך לטפל בבעיה הנ"ל מבחינה טכנית, והייתי שמח עם מישהו יקח את המשימה על עצמו. אולי גילגמש יכול להפנות אותי למישהו, שיוכל לטפל בנושא במסגרת הסדנה לגרפיקה. איש שלום - שיחה 17:48, 18 בפברואר 2014 (IST)
איש שלום, אתה לא צריך מישהו מסוים בסדנה. אתה יכול להציג להם מפה רלוונטית מוויקישיתוף, להציג לידה מפה אחרת שתמצא בגוגל והם יצרו על בסיס זה מפה חופשית, זה הכל. גילגמש • שיחה 20:25, 18 בפברואר 2014 (IST)

text: אתה אולי צודק לגבי מפה כללית, שעליה ניתן יהיה להציג את מסלול ההתקדמות והנסיגה של הצבא הרומאי, אבל איך אפשר ליצור מפה של שדה הקרב עצמו, עם תרשים של מהלכי הקרב ? איש שלום - שיחה 23:31, 18 בפברואר 2014 (IST)
replies: text: :איש שלום, נסה לצייר תרשים על דף עם עט וצלם בפלאפון - תעלה לסדנה והם ינסו ליצור שם משהו יפה. גילגמש • שיחה 06:52, 19 בפברואר 2014 (IST)
לאור ההכחלה המסיבית שבוצעה בערך, אני חושב שהוא מוכן להצבעה. גילגמש • שיחה 09:35, 25 בפברואר 2014 (IST)

text: +1 גארפילד - שיחה 07:53, 2 במרץ 2014 (IST)
replies: text: :מה אתה חושב איש שלום? לחכות עד שהמפות יהיו מוכנות או להעביר עכשיו? Yoav Nachtailer - שיחה 14:58, 2 במרץ 2014 (IST)
replies: text: ::אני חושב, שבמצב הנוכחי של הערך אפשר להעביר אותו לדיון המלצה, בתקווה שנוכל לטפל בנושא המפות החסרות בהמשך. איש שלום - שיחה 17:10, 2 במרץ 2014 (IST)
thread_title:  הערות מרשימת ההמתנה 

message: השם "קראהה" היה השם היווני/לטיני של העיר, ששמה התנכ"י הוא "חרן", בתקופה בה התרחש קרב חרן, ולא שם העיר באנגלית (Harran). איש שלום - שיחה 18:09, 19 באוקטובר 2015 (IDT)
thread_title:  חרן carrhae  

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.livius.org/ha-hd/harran/carrhae-battle.html נמצא כקישור שבור. מומלץ להוסיף https://web.archive.org/web/20141007114432/http://www.livius.org/ha-hd/harran/carrhae-battle.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 23:45, 1 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.redrampant.com/2009/06/battle-of-carrhae.html נמצא כקישור שבור. מומלץ להוסיף https://web.archive.org/web/20131022081410/http://www.redrampant.com/2009/06/battle-of-carrhae.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 05:43, 23 באפריל 2023 (IDT)
thread_title:  נמצאו קישורים חיצוניים שצריכים תיקון (אפריל 2023)